Diari Oficial de la Generalitat Valenciana


Sumari del DOGV 7901, del 21-10-2016 (2016/7652)

Notificació de la sentència dictada en el judici verbal número 355/2014.
------------------------------------------------------------------------

### Dades del document

Número de DOGV
:   7901

Data del DOGV
:   21-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7652


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici verbal número 355/2014. [2016/7652]  
Judici verbal (250.2) 000355/2014  
Demandant: EMIVASA.  
Procuradora: M.ª Gloria Benlloch Soriano.  
Demandats: Vicente Efraín Pogo Loaiza i Mercedes Obra Prat.  
José Ramón González Ordóñez, lletrat de l'Administració de Justícia del Jutjat de Primera Instància número 10 de València, faig saber que en aquest jutjat se segueix procediment judici verbal amb el número 355/2014, a instàncies d'EMIVASA contra Vicente Efraín Pogo Loaiza i Mercedes Obra Prat, sobre resolució de contracte i reclamació de quantitat i, en data 1 de desembre de 2015, s'ha dictat la sentència que té l'encapçalament i la dispositiva que són com segueix:  
  
«Sentència número 287/2015  
València, 1 de desembre de 2015  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici verbal, seguides en aquest jutjat amb el número 355/2014, promogudes per Empresa Mixta Valenciana de Aguas, SA (EMIVASA), representada per la procuradora Gloria Benlloch Soriano i defensada pel lletrat José Morata Aldea, contra Vicente Efraín Pogo Loaiza i Mercedes Obra Prat, ambdós declarats en situació de rebel·lia, sobre resolució de contracte i reclamació d'una quantitat.  
Dispositiva  
Estime la demanda interposada per Empresa Mixta Valenciana de Aguas, SA (EMIVASA), contra Vicente Efraín Pogo Loaiza i Mercedes Obra Prat:  
1. Declare la resolució del contracte de subministrament d'aigua i de manteniment de comptador relatiu a l'habitatge siti a València, avinguda de Manuel Colomer Marco, 14, 4, i autoritze la demandant a entrar a l'immoble on hi ha instal·lat el comptador per a fer efectiu el cessament de subministrament i la retirada del comptador.  
2. Condemne Vicente Efraín Pogo Loaiza a pagar a Empresa Mixta Valenciana de Aguas, SA (EMIVASA), la suma de dos mil dos-cents setanta-nou euros amb noranta-quatre cèntims (2.279,94 ?), així com l'import de les factures vençudes amb posterioritat i fins a la retirada del comptador, i als interessos legals d'aquestes quantitats en la forma indicada en el fonament jurídic segon, darrer paràgraf, d'aquesta sentència.  
3. Condemne Mercedes Obra Prat a sotmetre's a la resolució d'entrada al domicili on habita, siti a València, avinguda de Manuel Colomer Marco, 14, 4a.  
4. Condemne els demandats a pagar les costes processals causades.  
  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació dins del termini de 20 dies des que es notifique, mitjançant la presentació davant d'aquest jutjat d'un escrit on caldrà exposar les al·legacions en què es basa la impugnació, a més d'esmentar la resolució objecte d'apel·lació i els pronunciaments que s'impugnen (art. 458 LEC, modificat per la Llei 37/2011, d'11 d'octubre).  
El recurs no s'admetrà si en preparar-lo la part no acredita haver consignat a l'entitat Banco Santander i en el compte de dipòsits i consignacions obert a nom d'aquest jutjat, amb referència a aquest procediment, la quantitat de cinquanta (50) euros, en concepte de dipòsit per a recórrer, de conformitat amb la disposició addicional 15a de la Llei Orgànica del Poder Judicial (introduïda per la LO 1/2009, de 3 de novembre).  
Que el secretari expedisca un testimoniatge d'aquesta resolució, uniu-la a les actuacions que l'han motivada i porteu-ne l'original al llibre de sentències d'aquest jutjat.  
Aquesta és la meua sentència, que pronuncie, mane i firme.»  
El que s'ha expressat anteriorment confronta bé i fidelment amb l'original al qual em remet i, perquè es publique i valga de notificació de sentència als demandats, expedisc aquest edicte.  
  
València, 7 de juny de 2016.- El lletrat de l'Administració de Justícia: José Ramón González Ordóñez.